Langs hele fronten fortsatte de egyptiske styrker den [[9. oktober]] at gennemføre mindre angreb for at befæste og udvide deres brohoveder, hvilket blev mødt med kostbare israelske modangreb, der blev gennemført på samme måde som den 8. oktober. I løbet af disse to dage havde israelerne mistet i alt 260 kampvogne.<ref>Shazly p.240</ref> I Sharons sektor havde den egyptiske 16. infanteridivision gjort et forsøg på at erobre vigtige højderygge, hvorunder general Shafik Mirti Sedrak mistede livet. Som svar gav Sharon ordre til en række modangreb i løbet af dagen i direkte modstrid med Elazars beslutning om at gå i defensiven. Ledelsen af 2. egyptiske armé sendte en tankbataljon af sted for at hjælpe den 16. division med at afvise de israelske modangreb. I mellemtiden angreb to israelske panserbrigader for at generobre stillinger ved Hamutal, Televiza and Machshir, men det lykkedes ikke at erobre nogen af dem. Da natten faldt på, havde Sharon mistet yderligere 50 kampvogne uden at have vundet noget, selv om det lykkedes for israelerne at få trukket garnisonen ud af Purkan støttepunktet.<ref>Dr. George W. Gawrych [http://www-cgsc.army.mil/carl/download/csipubs/gawrych/gawrych_pt5.pdf The 1973 Arab-Israeli War: The Albatross of Decisive Victory] {{Webarchive|url=https://web.archive.org/web/20090225080007/http://www-cgsc.army.mil/carl/download/csipubs/gawrych/gawrych_pt5.pdf |date=25. februar 2009 }}, p.54-55</ref>
Historie Tidligere_riger,_stater,_protektorater,_kolonier_og_lande